પોતાની આઠ વર્ષની દીકરીને આંખ સામે સળગતી જોઈને એક મમ્મીની કેવી હાલત થઈ હશે એનો અંદાજ લગાવવો મુશ્કેલ છે. જોકે આવો બનાવ નવી મુંબઈના કળંબોલીના સેક્ટર-૧માં ચંદ્રઉદય નામની સોસાયટીમાં પહેલા માળે રહેતા અને આ જ પરિસરમાં મીઠાઈની દુકાન ધરાવતા મારવાડી કિકારામ ચૌધરીના પરિવાર સાથે તાજેતરમાં બન્યો હતો. દીકરીને આંખ સામે સળગતી જોઈને મમ્મીની તબિયત એટલી બગડી ગઈ છે કે તેને હૉસ્પિટલમાં ઍડ્મિટ કરવી પડી છે. એને કારણે પરિવાર ફટાકડા વિરુદ્ધ પ્રતિબંધ લાવવાની માગણી વડા પ્રધાનને કરવાની સાથે એ વિશે ઝુંબેશ પણ શરૂ કરવાનો છે.